"Escolta ho ets tota la vida" - Minyons Escoltes i Guies de Catalunya
Maria Alba Salvadó Exmembre i mare d'infants i joves de l'AEiG Mestre Güell - Roger de Llúria
"Escolta ho ets tota la vida"
Maria Alba Salvadó
Vaig entrar als sis anys com a Potes tendres i Esquirols, que és com anomenem als Castors i Llúdrigues (infants de 6 a 8 anys). Vaig anar passant de branques i vaig acabar als 17 anys. En el meu cas, no vaig poder fer compatible els estudis amb el cau, per la qual cosa mai vaig poder ser cap. Tot i així, anava seguint l'agrupament i totes les activitats que organitzava.
És un moviment que treballa pel desenvolupament dels infants i joves, els acompanya en el seu procés maduratiu, inculcant uns valors que potser no es treballen prou fora del cau. Valors de caire general, com el respecte als altres i al medi ambient, a la natura, al país... També es fa una tasca molt important en mentalitzar i oferir coneixement sobre problemàtiques tan importants com, per exemple, la situació
« Pertànyer a l'escoltisme ajuda a madurar en temes que a casa i a l'escola no tens l'oportunitat de parlar tant. També ajuda al progrés personal i a adquirir un compromís amb tu mateix i amb els teus companys »
que estan vivint les persones refugiades. A més, és passar bones estones, conèixer gent i viure històries i aventures que mai s'obliden.
"Escolta ho ets tota la vida”, estic totalment d’acord amb aquesta frase. Què t'hagin transmès aquest respecte, aquest compromís i tots aquests valors, et queda dins teu. No s'oblida mai i, sense voler, segueixes actuant d'acord amb els principis escoltes. Em sento molt orgullosa d'haver-ne format part durant tants anys, i sempre me'n sentiré.
Entrevista publicada originalment al portal web Xarxanet.org